open-index/open-wikipedia-markdown huggingface dataset:
วันรณรงค์ลดการใช้รถส่วนบุคคล

**วันปลอดรถ** หรือ **Car Free Day** ตรงกับวันที่ 22 กันยายน ของทุกปี องค์กรในประเทศต่าง ๆ ทั่วโลก จะรณรงค์ให้ประชาชนลดการใช้รถยนต์ส่วนบุคคล หันมาใช้รถขนส่งมวลชน และรถจักรยานเพิ่มขึ้น เพื่อลดปริมาณรถที่มีเครื่องยนต์ทุกชนิดบนท้องถนน อันส่งผลถึงการลดปัญหามลพิษทางอากาศจากยานพาหนะ และยกระดับคุณภาพอากาศให้ดีขึ้น รวมทั้งลดปัญหาการจราจรติดขัด การเกิดอุบัติเหตุ ช่วยประหยัดเวลาในการเดินทาง และจะส่งผลต่อการประหยัดพลังงานน้ำมัน รวมทั้งช่วยลดค่าใช้จ่ายในการเดินทาง การรณรงค์จะจัดขึ้นในวันที่ 22 กันยายน และทุกวันอาทิตย์ตลอดเดือนกันยายน

การรณรงค์ลดการใช้รถยนต์ส่วนบุคคล มีขึ้นตั้งแต่ ค.ศ. 1958 ในนิวยอร์ก สหรัฐอเมริกา ค.ศ. 1968 ในเนเธอร์แลนด์ และค.ศ. 1972 ในฝรั่งเศส  
* วันที่ 22 กันยายน ค.ศ. 1998 มีการรณรงค์ใน 34 เมืองทั่วประเทศฝรั่งเศส ชื่อว่า "En ville, sans ma voiture?" (A day in the city without my car?)
* วันพุธที่ 22 กันยายน ค.ศ. 1999 มีการรณรงค์ "En ville, sans ma voiture?" ครั้งที่ 2 ใน 66 เมืองของประเทศฝรั่งเศส และ "In cittá senza la mia auto" ใน 92 เมืองของประเทศอิตาลี นอกจากนี้ ยังมีการรณรงค์ในวันที่ 19 กันยายน 1999 ทั่วประเทศเนเธอร์แลนด์ และวันที่ 26 กันยายน 1999 ทั่วประเทศเบลเยียม ซึ่งตรงกับวันอาทิตย์  
* วันที่ 21-22 กันยายน ค.ศ. 2000 กำหนดให้เป็น **วันปลอดรถสากล (World Car Free Day)** มีการรณรงค์ทั่วโลก รวมทั้งในประเทศไทย ชวน หลีกภัย นายกรัฐมนตรี ได้ร่วมรณรงค์ด้วยการขี่รถจักรยานจากบ้านพิษณุโลกไปยังทำเนียบรัฐบาล

thumb|งาน Bangkok Car Free Day ในปี 2551
* ในประเทศไทย ทางกรุงเทพมหานคร ร่วมกับองค์กรภาครัฐและเอกชนต่างๆ รวมทั้งองค์กรพัฒนาเอกชน เช่น สสส. Greenpeace จัดให้มีกิจกรรมในช่วงวันสุดสัปดาห์ช่วงที่ใกล้กับวันที่ 22 กันยายน เรียกว่า วัน Bangkok Car Free Day โดยในปี พ.ศ. 2550, 2551 นั้นมีกิจกรรมรวมคนขี่จักรยานและจัดรูปขบวนเป็นแผนที่ประเทศไทย

ในปี ค.ศ. 2005 มีการจัดรณรงค์ชื่อ **In town without my car!** พร้อมกันใน 1500 เมืองทั่วโลก โดยมีผู้ร่วมกิจกรรมมากกว่า 100 ล้านคน

## อ้างอิง

## แหล่งข้อมูลอื่น

หมวดหมู่:วันสำคัญ
หมวดหมู่:วันสำคัญในเดือนกันยายน
หมวดหมู่:วันตระหนักด้านสุขภาพ
หมวดหมู่:จักรยาน
ยูกิรุ ซูงิซากิ

**ยูกิรุ ซูงิซากิ** () เป็นนักวาดการ์ตูน และนักวาดภาพประกอบชาวญี่ปุ่น เกิดเมื่อวันที่ 26 ธันวาคม ราศีมกร หมู่โลหิต O งานอดิเรกคือ เล่นเกม และสะสมทุกอย่างที่เกี่ยวกับกระต่าย นอกจากชื่อ ยูกิรุ ซูงิซากิ แล้ว เธอยังมีนามปากกาอีกชื่อหนึ่งว่า スギサキユキル ซึ่งอ่านว่า ยูกิรุ ซูงิซากิ เหมือนกัน แต่เขียนในแบบคาตาคานะ

หลังจากได้รับรางวัลนักเขียนหน้าใหม่ของ "ASUKA" ในปี ค.ศ. 1994 เธอก็เขียนเรื่อง Namaiki no N. (ナマイキ のN) ออกมาเป็นผลงานเรื่องแรก จากนั้นก็มีผลงานเรื่องอื่น ๆ ตามออกมาอีกหลายเรื่อง ทั้งในแบบการ์ตูนผู้ชาย และการ์ตูนผู้หญิง โดยผลงานที่ทำให้ชื่อของเธอก็เป็นที่รู้จักมากที่สุดคือ โซสึเกียวเอ็ม และ ดี.เอ็น.แองเจิ้ล 

## ผลงาน
### [[มังงะ]]
* โซสึเกียวเอ็ม () *เนื้อเรื่องโดย [[เค อาริสึงาวะ]]*
* ดี.เอ็น.แองเจิ้ล (D・N・ANGEL)
* หน่วยรบหุ่นเทพธิดา () 
* รีเซลไมน์ () 
* เบรนพาวเวิร์ด () *เนื้อเรื่องโดย [[โยชิยูกิ โทมิโนะ]]*
* เอเดน (EDEN)
* ลากูนเอนจิน () 
* ลากูนเอนจิน ไอน์ซัทส์ () 

### งานวาดภาพประกอบนิยาย
* โซสึเกียวเอ็ม (ประพันธ์โดย มิยะ โคตานิ)
* พลาสติกมูน (ประพันธ์โดย มิยะ โคตานิ)

### สมุดรวมภาพ
* NEUTRAL 
* D・N・ANGEL Illustrations FEDER 

## แหล่งข้อมูลอื่น
* เว็บไซต์อย่างเป็นทางการ 
* COMIC GUM 
* 

หมวดหมู่:นักวาดการ์ตูนญี่ปุ่นหญิง
หมวดหมู่:นักวาด
รัตนชัย ส.วรพิน

**รัตนชัย ส.วรพิน** มีชื่อว่า **ไชยา โพธิ์ทอง**   เกิดเมื่อวันที่ 1 พฤศจิกายน  พ.ศ. 2519 ที่ตำบลห้วยบง อำเภอด่านขุนทด จังหวัดนครราชสีมา เป็นน้องชายแท้ ๆ ของ รัตนพล ส.วรพิน อดีตแชมป์โลก IBF รุ่นมินิฟลายเวท 2 สมัย

## เกียรติประวัติ
* แชมป์ประเทศไทยรุ่นไลท์ฟลายเวท
** ชิง 28 กันยายน 2535 ชนะคะแนน เรืองโรจน์ เกียรติเกรียงไกร
** เสียแชมป์ 10 ธันวาคม 2535 แพ้คะแนน คมพยัคฆ์ จ.เจริญ
* แชมป์ประเทศไทยรุ่นไลท์ฟลายเวท
** ชิง 26 มีนาคม 2537 ชนะน็อก ยก 2 สุขสวัสดิ์ ต.บุญเลิศ 
** สละแชมป์
* แชมป์ประเทศไทยรุ่นซูเปอร์ฟลายเวท
** ชิง 14 กรกฎาคม 2536 ชนะน็อก ยก 7 จักราช ยุทธกิจ 
** สละแชมป์
* แชมป์เงา IBF รุ่นฟลายเวท (2537)
** ชิง 14 พฤษภาคม 2537 ชนะคะแนน อับดี โปฮัน () ที่ จ.สระบุรี
** เสียแชมป์, 6 ส.ค. 2537 แพ้โดยเทคนิค ยก 6 อับดี โปฮัน ()  ที่ อินโดนีเซีย
* แชมป์เงา IBF รุ่นจูเนียร์แบนตัมเวท (2538)
** ชิง 25 กุมภาพันธ์ 2538 ชนะแตกยก 10 พีรูท บอย ()  ที่ จ.ปทุมธานี
** เสียแชมป์, 8 พ.ค. 2538 แพ้คะแนน ริคกี้ มาตุเลซี่ () ที่ อินโดนีเซีย​ 
* แชมป์ WBO เอเชียแปซิฟิค รุ่นแบนตัมเวท (2544)
** ชิง, 13 สิงหาคม 2544 ชนะน็อกยก 7 แดงเชอร์ พาชาริบู ()  ที่ จ.สมุทรปราการ
** ้ปองกันแชมป์ครั้งที่ 1, 11 กุมภาพันธ์ 2546 ชนะน็อก ยก 3 กันต์ ตินูลา () ที่ ห้างเดอะมอลล์ ท่าพระ
** ป้องกันแชมป์ครั้งที่ 2, 2 พฤษภาคม 2546 ชนะน็อกยก 4 โฮเวน ฮอนด้า () ที่ จ.สมุทรสาคร
** ป้องกันแชมป์ครั้งที่ 3, 11 กรกฎาคม 2546 ชนะน็อกยก 2 แอนดรี้ ทาบาเลสซี่ ()  ที่ ห้างเดอะมอลล์ ท่าพระ
** ป้องกันแชมป์ครั้งที่ 4, 4 กันยายน 2546 ชนะน็อกยก 6 เอลเดรด โรเมลโล () ที่ จ.นนทบุรี
** ป้องกันแชมป์ครั้งที่ 5, 3 ตุลาคม 2546 ชนะคะแนน อัลมาซ แอสซานอฟ () ที่ จ.นครราชสีมา
** ป้องกันแชมป์ครั้งที่ 6, 26 ธันวาคม 2546 ชนะน็อกยก 3 โอโบเต้ อาเมเม่ () ที่ จ.ระยอง
** พ.ศ. 2547 สละแชมป์
* แชมป์โลก WBO รุ่นแบนตัมเวท (2547 - 2548)
** ชิง 7 พ.ค. 2547 ชนะคะแนน กรุซ การ์บาฆัล () ที่ วิทยาลัยเทคนิคหลวงพ่อคูณ ปริสุทฺโธ สถาบันการอาชีวศึกษาภาคตะวันออกเฉียงเหนือ ๕​ จ.นครราชสีมา
** ป้องกันแชมป์ครั้งที่ 1, 5 สิงหาคม 2548 ชนะคะแนน เมาริซิโอ มาร์ติเนซ () ที่ จ.ภูเก็ต
** เสียแชมป์ 31 ตุลาคม 2548 แพ้ทีเคโอ​ยก 7 โจนิ กอนซาเลซ () ที่ สหรัฐอเมริกา
* แชมป์ WBO เอเชียแปซิฟิค รุ่นแบนตัมเวท  (2549)
** ชิง 16 สิงหาคม 2549 ชนะน็อก ยก 4 จอห์นนี่ เลียร์ () ที่ จ.ประจวบคีรีขันธ์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก IBF รุ่นจูเนียร์แบนตัมเวท 24 เมษายน 2542 แพ้คะแนน มาร์ก จอห์นสัน () ที่ เอ็มซีไอ เซ็นเตอร์ วอชิงตัน รัฐคอนเนตติคัต
** ชิงแชมป์เงา WBC รุ่นซูเปอร์ฟลายเวท 25 พฤศจิกายน 2543 แพ้ทีเคโอ​ยก 6 เจอร์รี่ พีญาโลซา () ที่ ปาร์กอร์แกรนด์เธียรเตอร์ มะนิลา 
** ชิงแชมป์โลก IBF รุ่นแบนตัมเวท 15 ธันวาคม 2544 แพ้คะแนน ทิม ออสติน () ที่ ฟอกวู๊ดรีสอร์ท รัฐคอนเน็กติกัต
** ชิงแชมป์โลก WBO รุ่นแบนตัมเวท 6 เมษายน 2551 แพ้ทีเคโอยก 8 เจอร์รี่ พีญาโลซา () ที่ อาราเน็ตตาโคลิเซียม เควซอน มะนิลา
** ชิงแชมป์ WBO ตะวันออกไกล รุ่นแบนตัมเวทเมื่อ 14 กันยายน 2551 แพ้น็อคยก 9 ไมเคิล โดมิงโก () ที่ เซบูโคลิเซียม เซบู

## อ้างอิง

* นิตยสารมวยโลก
* สถิติการชก

หมวดหมู่:นักมวยสากลชาวไทย	
หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นแบนตัมเวท
หมวดหมู่:บุคคลจากอำเภอด่านขุนทด
หมวดหมู่:นักมวยจากจังหวัดนครราชสีมา
หมวดหมู่:แชมป์เงา IBF
หมวดหมู่:แชมป์โลก WBO
หมวดหมู่:แชมป์ WBO เอเชีย
ปาย

**ปาย** อาจหมายถึง
* อำเภอปาย อำเภอหนึ่งในจังหวัดแม่ฮ่องสอน
* แม่น้ำปาย
* เทศบาลตำบลปาย
* ท่าอากาศยานปาย
* สิตางศุ์ ปุณภพ (ปาย) ดารา นักแสดง
ซีเอซี 40

**ซีเอซี 40** () เป็นชื่อดัชนีตลาดหลักทรัพย์ของประเทศฝรั่งเศส โดยมีเกณฑ์คัดเลือกคือนำหลักทรัพย์ทั้งหมด 40 ตัวที่มีมาร์เก็ตแคปมากที่สุด โดยได้เริ่มใช้คำนวณในวันที่ 31 ธันวาคม พ.ศ. 2530

## แหล่งข้อมูลอื่น

* ดัชนีตลาดหุ้นโดยยาฮูไฟแนนซ์
* ดัชนีตลาดหุ้นฝรั่งเศสโดยบลูมเบิร์ก

หมวดหมู่:ตลาดหลักทรัพย์
หมวดหมู่:ตลาดหลักทรัพย์ของประเทศฝรั่งเศส
กะหรี่ปั๊บ

**กะหรี่ปั๊บ** (; ) เป็นอาหารแบบตะวันตกผสมกับอินเดีย ได้รับความนิยมจากชาวมุสลิมในประเทศไทย  สันนิษฐานว่าดัดแปลงมาจากขนมโปรตุเกสคือ ปัสแตล โดยท้าวทองกีบม้าได้นำมาเผยแพร่ในราชสำนัก ตั้งแต่สมัยอยุธยาตอนกลาง ตอนแรกใช้ชื่อว่า curry puff (พัฟฟ์ผงกะหรี่) ต่อมาได้เพี้ยนมาเป็น **กะหรี่พัฟฟ์** และเพี้ยนเป็นกะหรี่ปั๊บในที่สุด กะหรี่ปั๊ปไส้ไก่เป็นที่นิยมมาก

กะหรี่ปั๊บขึ้นชื่อในอำเภอมวกเหล็ก จังหวัดสระบุรี จนมีคำขวัญของอำเภอว่า "เนื้อนุ่ม นมดี กะหรี่ดัง"

## ดูเพิ่ม
* ปัสแตล

## อ้างอิง

หมวดหมู่:อาหารยัดไส้
หมวดหมู่:อาหารว่าง
หมวดหมู่:อาหารไทย
หมวดหมู่:อาหารบรูไน
หมวดหมู่:อาหารพม่า
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินเดีย
หมวดหมู่:อาหารอินโดนีเซีย
สิทธิบัตรซอฟต์แวร์

**สิทธิบัตรซอฟต์แวร์**จะปกป้องผู้เขียนจากการคัดลอกและอ้างสิทธิในการเขียนซอฟต์แวร์ แต่สิทธิบัตรไม่ได้เกิดขึ้นอัตโนมัติ ผู้เขียนจะต้องร้องขอสิทธิบัตรในแต่ละประเทศหรือภูมิภาค (เช่น สำนักงานสิทธิบัตรแห่งยุโรป) เอง โดยที่ในสิทธิบัตรนี้จะต้องเปิดเผยวิธีการที่จะสร้างและใช้ซอฟต์แวร์ในระดับที่เพียงพอในระดับที่ผู้อื่นที่มีความสามารถในการเขียนโปรแกรมนั้นสามารถจะนำไปเขียนใหม่ได้โดยไม่ต้องทดลองใหม่ และใช้ซอฟต์แวร์ถ้าหากการใช้นั้นไม่ได้เป็นไปแบบชัดแจ้ง 

ขณะที่ **ลิขสิทธิ์ซอฟต์แวร์**นั้นคุ้มครองทันทีโดยผู้เขียนไม่ต้องร้องขอเพื่อป้องกันการคัดลอกรหัสต้นฉบับ 

เดือนกุมภาพันธ์ พ.ศ. 2550 รัฐบาลสหราชอาณาจักรให้ความเห็นอย่างเป็นทางการว่า
ไม่ควรมีสิทธิบัตรใด ๆ สำหรับการคิดค้นที่ทำให้เกิดความก้าวหน้าแค่เพียงในสาขาซอฟต์แวร์
และแม้ว่าในบางเขตกฎหมาย เช่น สหรัฐอเมริกา จะเปิดเสรีกว่าในการออกสิทธิบัตรสำหรับการคิดค้นที่เกี่ยวกับซอฟต์แวร์
แต่สิทธิบัตรเหล่านั้นจะไม่สามารถบังคับใช้ได้สหราชอาณาจักร

## อ้างอิง

## แหล่งข้อมูลอื่น
### หนังสือ
* Math You Can't Use: Patents, Copyright, and Software, Ben Klemens, Brookings Institution Press, 2005.
### เอกสารและการนำเสนอ
*  ประวัติและแนวโน้มทางกฎหมายโดยทั่วไป
*  ความเป็นมาว่า ซอฟต์แวร์ถูกจดสิทธิบัตรได้อย่างไรในสหรัฐอเมริกา
*  นำเสนอที่ USPTO, Arlington, Virginia (2003) เปรียบเทียบกระบวนการสิทธิบัตรในญี่ปุ่นกับสหรัฐอเมริกาและยุโรป
* Richard Stallman: The Dangers of Software Patents , 24 พ.ค. 2547

หมวดหมู่:กฎหมายสิทธิบัตรซอฟต์แวร์
ตัวเลขจีน

**ตัวเลขจีน** คืออักษรจีนที่ใช้สำหรับเขียนแทนจำนวนในภาษาจีน ในทุกวันนี้ผู้พูดภาษาจีนใช้ระบบเลขสามแบบ คือ เลขอาหรับสมัยใหม่ และเลขจีนโบราณอีกสองระบบ การเขียนและการอ่านเลขจีนเขียนคล้ายจำนวนในภาษาไทย คือมีเลขโดดและค่าประจำหลัก แต่ก็มีหลักเกณฑ์บางอย่างที่ต่างออกไป

## การเขียนจำนวน
### จำนวนธรรมดา
จำนวนธรรมดาในที่นี้หมายถึงจำนวนเต็มบวกและศูนย์ ภาษาจีนมีอักษรที่ใช้แทนค่าเลขโดดตั้งแต่ 0 ถึง 9 กับอักษรแทนค่าประจำหลักอีกจำนวนหนึ่งใช้แทน 10, 100, 1000 ฯลฯ ประกอบกันเป็นจำนวนโดยเรียงลำดับหลักจากมากไปหาน้อย คล้ายกับการอ่านจำนวนในภาษาไทย อักษรจีนที่ใช้แทนจำนวนมีอยู่สองชุด ชุดหนึ่งสำหรับใช้ในงานการบัญชีเพื่อป้องกันการแก้ไขจำนวน เรียกว่า *ตัวเขียนใหญ่* () และอีกชุดหนึ่งสำหรับใช้ในชีวิตประจำวัน เรียกว่า *ตัวเขียนเล็ก* () ตัวอย่างเช่นจำนวน 30 กับ 5,000 ตัวเขียนใหญ่จะเขียนว่า 叁拾 กับ 伍仟 ส่วนตัวเขียนเล็กจะเขียนว่า 三十 กับ 五千 ตามลำดับ สำหรับการอ่านและแปลความหมายจำนวนจะกล่าวถึงในหัวข้อถัดไป

สมมติให้ (ต) หมายถึงอักษรจีนตัวเต็ม และ (ย) หมายถึงอักษรจีนตัวย่อ


### อักษรที่ใช้เฉพาะบางภูมิภาค

### จำนวนขนาดใหญ่
ระบบเลขจีนมีแนวคิดสเกลสั้นและยาว (long and short scales) เหมือนกับระบบเลขของตะวันตก สำหรับอักษรจีนที่มีค่ามากกว่า 万 (10,000) จะมีสี่ระบบที่ใช้แทนความหมายทั้งแบบโบราณและแบบยุคใหม่

ในภาษาจีนยุคใหม่ใช้เพียงระบบที่สองเท่านั้น ถึงแม้จะยังมีการถกเถียงเกี่ยวกับค่าของ 兆 การให้อักษรตัวนี้มีค่าเท่ากับ 1012 นั้นสอดคล้องกันทั้งในจีน ญี่ปุ่น และเกาหลี ตัวอย่างหนึ่งของความกำกวมของ 兆 คือการใช้แทนความหมายของ 106 ในเรื่องของเทคโนโลยีสารสนเทศในหลายปีที่ผ่านมา (โดยเฉพาะจีนแผ่นดินใหญ่) เพื่อหลีกเลี่ยงปัญหานี้ รัฐบาลจีนจึงไม่ใช้อักษรตัวนี้ในเอกสารราชการ แต่จะใช้ 万亿 (104·108) แทน เช่นเดียวกับรัฐบาลไต้หวัน

### จำนวนจากพุทธศาสนา
จำนวนที่มากกว่า 载 นำมาจากข้อความพุทธศาสนาในภาษาสันสกฤต แต่จำนวนเหล่านี้เป็นการใช้เฉพาะสมัยโบราณเท่านั้น

### จำนวนขนาดเล็ก
ตัวอักษรต่อไปนี้ใช้เพื่อแสดงอันดับของขนาดในภาษาจีนในสมัยโบราณ อักษรบางตัวก็ยังใช้อยู่ในปัจจุบันเพื่อให้เข้ากับคำอุปสรรคในหน่วยเอสไอ ในขณะที่อักษรอื่นกลายเป็นคำที่ไม่ได้ใช้

หมวดหมู่:ระบบเลข
หมวดหมู่:ภาษาจีน
พวกสัตว์มีกระดอง

**สัตว์มีกระดอง** คือ สัตว์ชนิดพิเศษที่มีกระดองห่อหุ้ม เช่น เต่า ตะพาบ เป็นต้น กระดองช่วยป้องกันภัยอันตรายต่างๆ จากธรรมชาติได้ และช่วยในการหายใจ สัตว์มีกระดองพบได้ในทะเล หรือน้ำเค็มบนบก สัตว์มีกระดองบางชนิดเป็นสัตว์ใกล้สูญพันธุ์ สัตว์มีกระดองจะมีพฤติกรรมเชื่องช้า หรือการเคลื่อนไหวที่ช้ากว่าสัตว์ใด ๆ เพราะไม่ต้องวิ่งหนีจากสัตว์นักล่า เมื่อมีภัยก็จะหลบอยู่ในกระดอง รักสงบ คล้ายกับสัตว์จำพวกหอยที่มีเปลือก สัตว์จำพวกนี้ก็เคลื่อนไหวช้า ๆ

หมวดหมู่:สัตว์
หม่อมราชวงศ์เกษมสโมสร เกษมศรี

**หม่อมราชวงศ์เกษมสโมสร เกษมศรี** (เกิด 9 มีนาคม พ.ศ. 2473) อดีตรองนายกรัฐมนตรี รัฐมนตรีว่าการกระทรวงการต่างประเทศ และเอกอัครราชทูตไทยประจำกรุงปักกิ่ง จาการ์ตา และกรุงวอชิงตัน

## ประวัติ
เป็นโอรสของหม่อมเจ้าสโมสรเกษม เกษมศรี พระโอรสในพระเจ้าบรมวงศ์เธอ กรมหมื่นทิวากรวงษ์ประวัติ และหม่อมเจ้าแขไขจรัส เทวกุล พระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ

## การศึกษา
หม่อมราชวงศ์เกษมสโมสร จบการศึกษาจากโรงเรียนเซนต์คาเบรียล, โรงเรียนอำนวยศิลป์ จบปริญญาตรี สาขาเศรษฐศาสตร์ จากมหาวิทยาลัยเคมบริดจ์ เมื่อ พ.ศ. 2497 และปริญญาโท สาขาเศรษฐศาสตร์ เมื่อ พ.ศ. 2530

## การทำงาน
หม่อมราชวงศ์เกษมสโมสร เริ่มรับราชการกระทรวงการต่างประเทศ จนกระทั่งได้ดำรงตำแหน่งเอกอัครราชทูตไทยประจำจาการ์ตา ประเทศอินโดนีเซีย และได้ดำรงตำแหน่งเอกอัครราชทูตไทยประจำกรุงปักกิ่งคนแรก หลังจากการสถาปนาความสัมพันธ์ทางการทูตในรัฐบาลหม่อมราชวงศ์คึกฤทธิ์ ปราโมช เมื่อ พ.ศ. 2516-2523อย่างไรก็ตามในปี พ.ศ. 2519 ระหว่างดำรงตำแหน่งเอกอัครราชทูตไทยประจำกรุงปักกิ่งได้รับคำสั่งจากรัฐบาลธานินทร์ กรัยวิเชียร​ ให้ "อยู่เฉยๆ ไม่ต้องทำอะไรทั้งนั้น" เนื่องจากอิทธิพล​ของพรรคคอมมิวนิสต์แห่งประเทศไทย​

จากนั้นหม่อมราชวงศ์เกษมสโมสร ย้ายไปดำรงตำแหน่งเอกอัครราชทูตไทยประจำกรุงวอชิงตัน ระหว่าง พ.ศ. 2525-2529 และดำรงตำแหน่งปลัดกระทรวงการต่างประเทศ ระหว่าง พ.ศ. 2523-2525, 2529-2533 จนเกษียณอายุราชการ

ด้านการเมือง หม่อมราชวงศ์เกษมสโมสร ดำรงตำแหน่งรัฐมนตรีประจำสำนักนายกรัฐมนตรี เมื่อ พ.ศ. 2532 และ พ.ศ. 2534 รองนายกรัฐมนตรี 2 สมัยสังกัดอิสระเมื่อ พ.ศ. 2535 และ 2539 ในโควตาของพรรคชาติไทย และเป็นรัฐมนตรีว่าการกระทรวงการต่างประเทศ พ.ศ. 2538-2539 และในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคชาติไทย 

เคยดำรงตำแหน่งรองหัวหน้าพรรคนำไทยเมื่อ พ.ศ. 2537

ปัจจุบัน หม่อมราชวงศ์เกษมสโมสร เกษมศรี ดำรงตำแหน่งกรรมการมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ ตั้งแต่ครั้งก่อตั้งมูลนิธิ เมื่อ พ.ศ. 2534

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:หม่อมราชวงศ์
หมวดหมู่:ราชสกุลเกษมศรี
หมวดหมู่:นักการทูตชาวไทย
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:พรรคนำไทย
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนอำนวยศิลป์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:เอกอัครราชทูตไทยประจำแคนาดา
หมวดหมู่:เอกอัครราชทูตไทยประจำสาธารณรัฐประชาชนจีน
หมวดหมู่:เอกอัครราชทูตไทยประจำอินโดนีเซีย
หมวดหมู่:ผู้ได้รับเหรียญราชรุจิ ร.จ.ท.9
รายนามนักมวยสากลชาวไทยที่เป็นแชมป์เงา

ต่อไปนี้เป็นรายนามแชมป์เงารวมทุกสถาบัน
# ร็อคกี้ ส.จิตรลดา
# ช่อ ห้าพลัง
# นภา เกียรติวันชัย
# อัศวิน ศ.ดุสิต
# ศรีคูณ ณ ราชวัตร
# สมิง เกียรติเพชร
# ศักดา ส.ภักดี หรือ นายศักดา บุญมาเลิศ 
# ต่อศักดิ์ ศศิประภายิม หรือนายต่อศักดิ์ ผ่องสุภา 
# ฉัตรชัย อีลิทยิม หรือนายฉัตรชัย สาสกุล 
# รัตนพล ส.วรพิน หรือนายอนุชา โพธิ์ทอง 
# เอกวิทย์ สิงห์ชัชวาลย์ 
# จ้าวสิงห์ทอง นครหลวงโปรโมชั่น หรือนายบุญเรือง คลายโศก 
# รัตนชัย ส.วรพิน หรือ นายไชยา โพธิ์ทอง 
# วีระพล นครหลวงโปรโมชั่น หรือ นายธีระพล สำราญกลาง 
# วันดี สิงห์วังชา หรือ นายอ้อน ดูวิเศษ 
# สมศักดิ์ สิงห์ชัชวาลย์ หรือ นายสมศักดิ์ ต๊ะสิทธิ์ 
# ฤทธิชัย เกียรติประภัสสร์ 
# ฟ้าประกอบ รักเกียรติยิม 
# ฟ้าสั่ง พ.ธวัชชัย
# นภาพล เกียรติศักดิ์โชคชัย หรือนายนำชัย สารุ 
# ซัดดัม เกียรติยงยุทธ หรือ นายณรงค์ บุญจันทร์
# ประเวศน์ สิงห์วังชา
# แสนเมืองเลย ก่อเกียรติยิม
# ราชมงคล ส.เพลินจิต
# วันเฮง มีนะโยธิน
# พนมรุ้งเล็ก ไก่ย่างห้าดาวยิม
# แท่งทอง เกียรติทวีสุข
# โอเล่ห์ดง ศักดิ์เสมอชัย
# พงษ์ศักดิ์เล็ก ศิษย์คนองศักดิ์
# นกน้อย สิทธิประเสริฐ
# ผึ้งหลวง ส.สิงห์อยู่
# ปิยะลักษณ์ แสงโพธิ์กาง

## ดูเพิ่ม
* รายนามนักมวยสากลชาวไทยที่เป็นแชมประดับภูมิภาค
* รายนามนักมวยแชมป์โลกชาวไทย
* รายนามนักมวยสากลชาวไทยที่เคยชิงแชมป์เงา

## อ้างอิง
* นิตยสารมวยโลก
* http://www.boxrec.com
ปิ่นลดา

**ปิ่นลดา** เป็นนักเขียนชาวไทย เกิดที่กรุงเทพมหานคร 

## ผลงาน
* พ.ศ. 2546 นวนิยายเรื่องแรก ธาราตะวัน ตีพิมพ์ในนิตยสาร สกุลไทย 
* พ.ศ. 2547 นวนิยาย ธาราตะวัน ตีพิมพ์ครั้งที่ 1
* พ.ศ. 2549 นวนิยายที่เขียนลงในอินเทอร์เน็ต อรุณรุ่งที่มัสยิปานา ตีพิมพ์เป็นรูปเล่ม

## ดูเพิ่ม
* รายชื่อนวนิยายไทย

## แหล่งข้อมูลอื่น
* บ้านปิ่นลดาที่เจเจวิลล่า 

หมวดหมู่:นามปากกา
มาริ ยางูจิ

**มาริ ยางูจิ** (ญี่ปุ่น : 矢口真里/อังกฤษและโรมะจิ : Yaguchi Mari) (เกิดวันที่ 20 มกราคม พ.ศ. 2526) เป็นนักร้อง นักแสดงและพิธีกรหญิงชาวญี่ปุ่น เธอเป็นอดีตสมาชิกรุ่นที่ 2 ของมอร์นิงมูซูเมะ

## ประวัติการทำงาน
ยางูจิได้รับเลือกให้เป็นสมาชิกรุ่นที่ 2 ของมอร์นิงมูซูเมะผ่านโครงการ “มอร์นิงมูซูเมะ สึอิกะออดิชัน”(モーニング娘。追加オーディション) ในปี พ.ศ. 2541 พร้อมกับเค ยาซูดะและซายากะ อิจิอิ พวกเธอทั้ง 3 คนในฐานะสมาชิกรุ่นที่ 2 ได้ปรากฏตัวครั้งแรกในซิงเกิลที่ 2 "ซัมเมอร์ไนท์ทาวน์"

ในเพลงซิงเกิลที่ 8 ของมอร์นิงมูซูเมะที่ชื่อว่า “โคอิโนะ แดนซ์ไซต์” มีเนื้อเพลงอยู่ท่อนหนึ่งที่ยางูจิจะต้องร้องคนเดียวว่า “เซ็กซี่บีม!”(セクシービーム!) โดยท่อนเพลงสั้น ๆ ท่อนนี้เองที่ทำให้เธอมีสัญลักษณ์ใหม่ขึ้นมา โดยคำว่า “เซ็กซี่บีม” ได้กลายเป็นวลีประจำปากของเธอ และเป็นที่รู้กันในหมู่เพื่อนศิลปินนักร้องและแฟนคลับด้วย 

เมื่อมาถึงปีที่ 7 ของยางูจิในมอร์นิงมูซูเมะ เธอก็ได้ขอลาออกจากมอร์นิงมูซูเมะอย่างกะทันหัน โดยที่เธอได้ให้เหตุผลของการกระทำครั้งนี้ว่า เธอต้องการจะขยับไปสร้างอาชีพที่มีความเป็นผู้ใหญ่มากขึ้น แต่ก็มีบางคนที่บอกว่า เธอต้องออกไปก่อนเพราะมีคนจับได้และมีรูปภาพที่เป็นหลักฐานว่า "เธอกำลังมีความสัมพันธ์กับนักแสดงหนุ่มที่ชื่อ โองูริ ชุง ในขณะที่ตอนนั้นเธอมีอายุเพียง 22 ปี

หลังจากที่ยางูจิได้อำลาจากมอร์นิงมูซูเมะไป เธอก็ได้หันไปสร้างผลงานเพลงเดี่ยว โดยผลงานชิ้นแรกของเธอมีชื่อว่า “นิงิยากะนะฟูยุ” ซึ่งเป็นงานที่ได้วงไอดอลหญิง “เบอรรีซ์ โควโบว” มาช่วยร้อง โดยเพลงนี้ยังมีท่อนที่เอาไปเชื่อมต่อกับเพลงซิงเกิลที่ชื่อ “กักฮยากุไคบุงไอชิเตคุดาไซ” ของทางเบรรีซ์ โควโบว ด้วย

## ชีวิตส่วนตัว
ยางูจิได้แต่งงานครั้งแรกกับนักแสดงหนุ่มชาวญี่ปุ่น มาซายะ นากามูระ ในปี พ.ศ. 2554 แต่ไม่มีลูกด้วยกัน หลังจากนั้น 2 ปีถัดมา ทั้งคู่ได้หย่ากัน

ต่อมาในปี พ.ศ. 2561 ยางูจิแต่งงานครั้งที่ 2 กับอดีตนายแบบชาวญี่ปุ่นและมีลูกด้วยกัน 2 คน

## อ้างอิง

## ดูเพิ่ม
* เฮลโล! โปรเจกต์
* มอร์นิงมูซูเมะ
* ซิกซ์
* โรแมนซ์
* ทัมโปโปะ
* มินิโมนิ
* มอร์นิงมูซูเมะ ซากูระกูมิ
* อาโออิโระ 7
* 7-นิงมัตสึริ
* เซ็กซี 8
* 11 วอเตอร์
* เอช.พี. ออลสตาร์ส

## แหล่งข้อมูลอื่น

หมวดหมู่:นักร้องหญิงญี่ปุ่น
หมวดหมู่:เฮลโล! โปรเจกต์
หมวดหมู่:มอร์นิงมูซูเมะ
หมวดหมู่:อดีตสมาชิกของมอร์นิงมูซูเมะ
หมวดหมู่:บุคคลที่เกิดในปี พ.ศ. 2526
หมวดหมู่:บุคคลจากโยโกฮามะ
หมวดหมู่:ผู้มีชื่อเสียงทางโทรทัศน์ชาวญี่ปุ่น
พระเจ้าบรมวงศ์เธอ เจ้าฟ้ากรมขุนขัตติยกัลยา

**พระเจ้าบรมวงศ์เธอ เจ้าฟ้ากรมขุนขัตติยกัลยา** (10 ธันวาคม พ.ศ. 2398 - 13 พฤษภาคม พ.ศ. 2425) มีพระนามเดิมว่า **พระเจ้าลูกเธอ พระองค์เจ้ากรรณิกาแก้ว** เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่พระสัมพันธวงศ์เธอ พระองค์เจ้าพรรณราย และเป็นพระโสทรเชษฐภคินีในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์

## พระประวัติ
พระเจ้าบรมวงศ์เธอ เจ้าฟ้ากรมขุนขัตติยกัลยา เป็นพระราชธิดา พระองค์ที่ 21 ในพระบาทสมเด็จพระจอมเกล้าเจ้าอยู่หัว และลำดับที่ 1 ที่ประสูติแต่พระสัมพันธวงศ์เธอ พระองค์เจ้าพรรณราย ประสูติเมื่อวันจันทร์ เดือนอ้าย ขึ้น 2 ค่ำ ปีเถาะ สัปตศก จุลศักราช 1217 ตรงกับวันที่ 10 ธันวาคม พ.ศ. 2398 มีพระโสทรกนิษฐภาดาหนึ่งพระองค์ คือ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อพระชันษาครบเดือน พระบาทสมเด็จพระจอมเกล้าเจ้าอยู่หัวพระราชทานพระนามว่า **พระเจ้าลูกเธอ พระองค์เจ้ากรรณิกาแก้ว** โดยได้พระราชทานพระนามพร้อมคาถาภาษามคธว่า

“ให้พระนามพระเจ้าลูกเธอหญิง ในหม่อมเจ้าพรรณรายว่า พระเจ้าลูกเธอ พระองค์เจ้ากรรณิกาแก้ว จงเจริญอายุ วรรณ สุข พล ปฏิภาณ ในนามวรรคบริวารวันนี้ทุกประการเทอญ
พระราชทาน ณ วัน ๕ ฯ๓ ๒ ค่ำ ปีเถาะ สัปตศก
สุขินีว อยํ โหตุ  โสภา ราชกุมาริกา
ทีฆายุกา อโรคี จ  ลาภินี จ ยสสฺสินี”

ซึ่งคาถาพระราชทานพระพรภาษามคธแปลความได้ว่า
ราชกุมาริกางามนี้ จงมีความสุขและอายุยืนยาว ไม่มีโรคาพาธิและมีลาภยศ เทอญ

ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว โปรดให้เปลี่ยนคำนำพระนามเป็น **พระเจ้าน้องนางเธอ**

พระเจ้าน้องนางเธอ พระองค์เจ้ากรรณิกาแก้ว สิ้นพระชนม์ในสมัยรัชกาลที่ 5 เมื่อวันพุธ เดือน 7 ขึ้น 14 ค่ำปีมะเมีย สัปจศก จุลศักราช 1244 ตรงกับวันที่ 13 พฤษภาคม พ.ศ. 2425 สิริพระชันษา 26 ปี

เมื่อวันที่ 12 กันยายน ปีเดียวกัน พระบาทสมเด็จพระจุลจอมเกล้าเจ้าอยู่หัวโปรดให้สถาปนาพระอัฐิเป็น **พระเจ้าน้องนางเธอ กรมขุนขัติยกัลยา**

เมื่อวันที่ 18 เมษายน พ.ศ. 2426 มีพระราชพิธีพระราชทานเพลิงพระศพ ณ พระเมรุ ท้องสนามหลวง 

เมื่อวันที่ 18 ธันวาคม พ.ศ. 2430 โปรดให้สถาปนาพระอัฐิ พระเจ้าน้องนางเธอ กรมขุนขัติยกัลยา และสถาปนา พระเจ้าน้องยาเธอ กรมขุนนริศรานุวัดติวงศ์ ขึ้นเป็น **เจ้าฟ้า** พร้อมกัน เหตุที่สถาปนาเป็นเจ้าฟ้านั้น เพราะพระสัมพันธวงศ์เธอ พระองค์เจ้าพรรณราย เป็นพระกนิษฐภคินีร่วมพระบิดาในสมเด็จพระเทพศิรินทราบรมราชินี

ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามเป็น *พระเจ้าบรมวงษ์เธอ* ตั้งแต่วันที่ 23 ตุลาคม พ.ศ. 2453

## พระอิสริยยศ

* 10 ธันวาคม พ.ศ. 2398 - 1 ตุลาคม พ.ศ. 2411 : พระเจ้าลูกเธอ พระองค์เจ้ากรรณิกาแก้ว
* 1 ตุลาคม พ.ศ. 2411 - 13 พฤษภาคม พ.ศ. 2425 : พระเจ้าน้องนางเธอ พระองค์เจ้ากรรณิกาแก้ว
* 12 กันยายน พ.ศ. 2425 : พระเจ้าน้องนางเธอ กรมขุนขัติยกัลยา
* 18 ธันวาคม พ.ศ. 2430 : พระเจ้าน้องนางเธอ เจ้าฟ้ากรมขุนขัตติยกัลยา
* 23 ตุลาคม พ.ศ. 2453 : พระเจ้าบรมวงศ์เธอ เจ้าฟ้ากรมขุนขัตติยกัลยา

## พงศาวลี



## หมายเหตุ
 บางแห่งสะกดว่า **ขัติยกัลยา**

## อ้างอิง
; เชิงอรรถ

; บรรณานุกรม

*
*
* 

หมวดหมู่:พระเจ้าบรมวงศ์เธอ ชั้น 4
หมวดหมู่:เจ้าฟ้าหญิง
หมวดหมู่:กรมขุน
หมวดหมู่:พระราชธิดาในรัชกาลที่ 4
หมวดหมู่:เจ้าฟ้าชั้นโท
ธีรพงษ์ ไดสตาร์ยิม

**ธีรพงษ์ ไดสตาร์ยิม** หรือ **พ.ต.ต ธีระพงษ์ แก้วหนองเสม็ด** เป็นนักมวยชาวจังหวัดนครศรีธรรมราช (5 กรกฎาคม พ.ศ. 2522 – 29 ตุลาคม พ.ศ. 2568) สถิติการชก 24 ครั้ง ชนะ 23 (น็อค 6) แพ้ 1  

ธีระพงษ์ เข้าโรงพยาบาลและได้มีการประกาศขอรับบริจาคเลือด หลังใช้เลือดไป 20 กว่าถุงแล้วไม่เพียงพอ ต่อมาเขาได้เสียชีวิตเมื่อวันที่ 29 ต.ค. 2568

## เกียรติประวัติ
* แชมป์ IBF Pan Pacific รุ่นแบนตัมเวท (2546 - 2549)
** ชิง 18 ธันวาคม 2546 ชนะน็อคยกที่ 11 เชอร์วิน มานาทัด (ฟิลิปปินส์) ที่ กรุงเทพมหานคร 
** ป้องกันแชมป์ครั้งที่ 1, 27 เมษายน 2547 ชนะน็อค เอลเดน เดอลาครูซ (ฟิลิปปินส์) ยก 6 ที่ จ.นครราชสีมา
** ป้องกันแชมป์ครั้งที่ 2, 12 กรกฎาคม 2547 ชนะคะแนน ไมเคิล โดมิงโก (ฟิลิปปินส์) ที่ เขตคลองเตย กรุงเทพมหานคร
** ป้องกันแชมป์ครั้งที่ 3, 20 พฤษภาคม 2548 ชนะคะแนน นาธาน บาร์เซโลนา (ฟิลิปปินส์) ที่ โรงแรมเจ้าพระยาปาร์ค แขวงรัชดาภิเษก เขตดินแดง แขวงสามเสนนอก เขตห้วยขวาง กรุงเทพมหานคร
** ป้องกันแชมป์ครั้งที่ 4, 20 มิถุนายน 2548 ชนะคะแนน ริโก้ เกนอน (ฟิลิปปินส์) ที่ มหาวิทยาลัยราชภัฏสวนดุสิต ศูนย์หัวหิน ตำบลหัวหิน อำเภอหัวหิน จังหวัดประจวบคีรีขันธ์
** ป้องกันแชมป์ครั้งที่ 5, 18 พฤศจิกายน 2548 ชนะคะแนน เดนเต้ คอนติก้า (ฟิลิปปินส์) ที่ อำเภอหัวหิน จังหวัดประจวบคีรีขันธ์

## อ้างอิง

* สถิติการชก 

หมวดหมู่:นักมวยสากลชาวไทยรุ่นแบนตัมเวท
หมวดหมู่:นักมวยจากจังหวัดนครศรีธรรมราช
หมวดหมู่:แชมป์ IBF แพนแปซิฟิก
หมวดหมู่:นักมวยสากลชาวไทยจากค่ายมวยเกียรติกรีรินทร์โปรโมชัน
โอเปก

**องค์การกลุ่มประเทศผู้ส่งออกน้ำมัน** () หรือ **โอเปก** (;  ) กำเนิดใน พ.ศ. 2503 มีสมาชิกก่อตั้ง 5 ประเทศ ประกอบด้วยประเทศซาอุดีอาระเบีย อิรัก อิหร่าน คูเวต และเวเนซุเอลา เดิมมีสำนักงานใหญ่ที่ประเทศสวิตเซอร์แลนด์ ปัจจุบัน โอเปกมีสมาชิกเพิ่มอีก 7 ประเทศ คือ สหรัฐอาหรับเอมิเรตส์ ไนจีเรีย แอลจีเรีย ลิเบีย กาบอง (ต่อมาถอนตัวในปี ค.ศ. 2008 แล้วกลับมาในปี ค.ศ. 2016) อิเควทอเรียลกินี และล่าสุดสาธารณรัฐคองโก รวมเป็น 12 ประเทศ โดยได้ย้ายสำนักงานใหญ่ไปที่กรุงเวียนนา ประเทศออสเตรีย ตั้งแต่ ค.ศ. 1965 กลุ่มโอเปกถือเป็นกลุ่มผู้ส่งออกน้ำมันที่สำคัญ ซึ่งหากกลุ่มโอเปกลดกำลังการผลิตลงก็จะส่งผลให้ราคาน้ำมันตลาดโลกปรับตัวสูงขึ้นรวมถึงประเทศทางเอเชียรวมทั้งประเทศไทยด้วยเช่นกัน แต่ถ้าหากกลุ่มโอเปกกลับมาเพิ่มการผลิตมากขึ้น ก็จะทำให้ราคาน้ำมันตลาดโลกปรับตัวลดลงด้วยเช่นเดียวกัน เนื่องจากมีการผลิตและส่งออกน้ำมันในปริมาณที่เพียงพอต่อมวลมนุษชาติโดยเฉพาะประเทศแถบเอเชีย 

## สมาชิก

### ปัจจุบัน

### อดีต

## อ้างอิง


หมวดหมู่:การค้าระหว่างประเทศ
หมวดหมู่:องค์การระหว่างประเทศ
หมวดหมู่:ปิโตรเลียม
ธงชาติเกาหลีใต้

**ธงชาติสาธารณรัฐเกาหลี** หรือ **ธงชาติ[[เกาหลีใต้]]** มีชื่อเรียกเฉพาะว่า **แทกึกกี** () มีลักษณะเป็นธงพื้นสีขาว กลางธงมีรูปวงกลม "แทกึก" สีแดง-น้ำเงิน ล้อมข้างด้วยขีดสามเส้นรูปต่าง ๆ ตามคัมภีร์อี้จิงของจีน 4 รูปตามแต่ละมุมของธง ธงนี้ออกแบบโดยพัก ยอง ฮโย (Bak Yeong-hyo) ราชทูตเกาหลีประจำประเทศญี่ปุ่น ซึ่งต้องการให้มีธงเพื่อแสดงความเป็นชาติให้ญี่ปุ่นซึ่งกำลังรุกรานเกาหลีในเวลานั้นได้เห็น พระเจ้าโคจงแห่งราชวงศ์โชซ็อนได้มีพระบรมราชโองการประกาศใช้เป็นธงชาติเกาหลีเมื่อวันที่ 6 มีนาคม พ.ศ. 2426

## ความหมาย
thumb|150x150px|สัญลักษณ์แทกึก
รูปวงกลมตรงกลางซึ่งมีชื่อเรียกว่า "แทกึก" นั้น เป็นสัญลักษณ์ของต้นกำเนิดสรรพสิ่งในจักรวาลตามลัทธิเต๋า กล่าวคือ ทุกสิ่งทุกอย่างย่อมมีของคู่กันเสมอทั้งด้านลบ (หยิน) และด้านบวก (หยาง) ในวงกลมนี้ หยินแทนด้วยสีน้ำเงิน หยางแทนด้วยสีแดง วงกลมแทกึกนี้ทั้งสองด้านถูกแบ่งอย่างเท่ากัน แสดงถึงความสมดุลและกลมกลืนประสานสอดคล้องอย่างสมบูรณ์ ทั้งแสดงถึงการเคลื่อนไหวอย่างต่อเนื่องไม่มีที่สิ้นสุด

รูปขีดสามเส้นในธงมีที่มาจากสัญลักษณ์ 4 ใน 8 อย่างจากคัมภีร์อี้จิงของจีน (ภาษาจีนเรียกว่า "ข่วย") ซึ่งใช้เป็นสัญลักษณ์แทนปรัชญาของจักรวาล 4 อย่าง คือ ความกลมกลืน ความสมดุล ความสมมาตร และการหมุนเวียน รูปที่ปรากฏในธงมีดังนี้

ตามความเชื่อโบราณแล้ว รูปขีดสามเส้นเหล่านี้มีความสัมพันธ์กับธาตุทั้งห้าของจีน ซึ่งได้แก่ ธาตุไม้ ธาตุไฟ ธาตุดิน ธาตุทอง และธาตุน้ำ โดยใช้เป็นเครื่องหมายแสดงความแตกต่างของภาวะตรงข้ามกับความสมดุลของธาตุแต่ละธาตุ

พื้นสีขาวหมายถึงความสะอาดบริสุทธิ์ของประชาชน และน้ำใจที่รักสงบ 

โดยรวมแล้ว ธงชาติเกาหลีจึงเป็นสัญลักษณ์แสดงอุดมคติของประชาชนเกาหลี ในการพัฒนาอย่างไม่หยุดยั้งอย่างประสานกลมกลืนกับจักรวาล

## ประวัติ

### จักรวรรดิเกาหลี

ไฟล์:Flag of the king of Joseon.svg|23px ธงประจำราชวงศ์โชซ็อน (ค.ศ. 1882 – 1907)
ไฟล์:Flag of old Korea.jpg|23px แบบธงชาติจักรวรรดิเกาหลี, ตีพิมพ์ในญี่ปุ่น เกาหลี และ จักรวรรดิจีน.
ไฟล์:朴泳孝作 朝鮮國旗.jpg|23px ธงแทกึกกี Park Yeong-hyo (กันยายน ค.ศ. 1882)
ไฟล์:Flag of Korea (November 1882).svg|23px ธงแทกึกกี (พฤศจิกายน ค.ศ. 1882)
ไฟล์:Flag of Korea 1882.svg|23px ภาพของธงชาติเกาหลียุคแรกที่ยังหลงเหลือ ตีพิมพ์ในหนังสือ *Flags of Maritime Nations* ของกองทัพเรือสหรัฐอเมริกา เมื่อเดือนกรกฎาคม พ.ศ. 2425.
ไฟล์:Flag of the Joseon Dynasty.jpg|23px ธงแทกึกกี (ค.ศ. 1910)
ไฟล์:Korean flag 1944 United States stamp detail.jpg|23px ธงแทกึกกีบนสแตมป์ของสหรัฐอเมริกา (ค.ศ. 1944)


### พัฒนาการ

ไฟล์:Flag of South Korea (1945-1948).svg|23px ค.ศ. 1945-1948
ไฟล์:Flag of South Korea (1948-1949).svg|23px ค.ศ. 1948-1949
ไฟล์:Flag of South Korea (1949–1984).svg|23px ค.ศ. 1949-1984
ไฟล์:Flag of South Korea (1984–1997).svg|23px ค.ศ. 1984-1997
ไฟล์:Flag of South Korea (1997–2011).svg|23px ค.ศ. 1997-2011
ไฟล์:Flag of South Korea.svg|ตั้งแต่ ค.ศ. 2011


## แบบธง
### การออกแบบ
center|thumb|550px|ผังการสร้างธงชาติเกาหลีใต้

### สีธง
แบบสีธงอย่างมาตรฐานมีดังนี้:

## ดูเพิ่ม
* ธงชาติเกาหลีเหนือ
* ธงรวมเกาหลี
* อี้จิง

## อ้างอิง

## แหล่งข้อมูลอื่น

* 
* เว็บไซต์สำนักงานประธานาธิบดีแห่งสาธารณรัฐเกาหลี 
* http://www.opm.go.kr/warp/en/korea/symbols/  
* http://www.korea.net/korea/kor_loca.asp?code=A0401  
* http://www.songpr.com/ 
* บทความเกี่ยวกับประวัติธงชาติเกาหลี ที่ Chosun Ilbo  

กเหลีใต้
หมวดหมู่:สัญลักษณ์ของประเทศเกาหลีใต้
นิ้ว (หน่วยความยาวระบบอังกฤษ)

**นิ้ว** (; พหูพจน์: ; ย่อว่า in หรือ ″ (ดับเบิลไพรม์)) เป็นหน่วยวัดความยาวในระบบอังกฤษ นิยามโดยเป็น  ของฟุต หรือเท่ากับ 0.0254 เมตรพอดี

นอกจากนี้การแบ่งหน่วยย่อยมักใช้เศษส่วนอย่างต่ำกำกับเช่น ″ จะไม่เขียนเป็น 2.375″ หรือ ″

## 1 นิ้ว มีค่าเท่ากับ
*0.0254 เมตร
*2.54 เซนติเมตร
*25.4 มิลลิเมตร
*0.083 ฟุต
*0.027 78 หลา
*0.000 015 783 ไมล์

## ดูเพิ่ม
* นิ้ว (หน่วยความยาวไทย)

หมวดหมู่:หน่วยความยาวระบบอังกฤษ
ฟุต

**ฟุต** (; พหูพจน์: ; ย่อว่า ft หรือ ′ (ไพรม์)) เป็นหน่วยวัดความยาวในระบบอังกฤษ นิยามโดยให้มีขนาดเท่ากับ 0.3048 เมตรพอดี และแบ่งเป็นหน่วยย่อย 12 นิ้ว

## 1 ฟุต มีค่าเท่ากับ
* 0.3048 เมตร
* 30.48 เซนติเมตร
* 304.8 มิลลิเมตร
* 12 นิ้ว
* 0.333 หลา
* 0.000 189 394 ไมล์

หมวดหมู่:หน่วยความยาวระบบอังกฤษ
หมวดหมู่:หน่วยอังกฤษ
หลา

หลา เป็นหน่วยวัดความยาวในระบบอังกฤษ มักย่อว่า **yd** จากภาษาอังกฤษ **[[:en:Yard|yard]]**

## 1 หลา มีค่าเท่ากับ

* 0.9144 เมตร
* 91.44 เซนติเมตร
* 914.4 มิลลิเมตร
* 36 นิ้ว
* 3 ฟุต
* 0.000568182 ไมล์

หมวดหมู่:หน่วยความยาวระบบอังกฤษ
หมวดหมู่:หน่วยอังกฤษ
ศอก

**ศอก** อาจหมายถึง
* ศอก เป็นอวัยวะในร่างกาย
* ศอก เป็นหน่วยวัดความยาว
วา

**วา** เป็นหน่วยวัดความยาวของไทย มีที่มาจากการกางแขนทั้งสองออกไปข้างลำตัวในแนวราบ หนึ่งวาวัดจากปลายนิ้วกลางของแขนข้างหนึ่ง (หรือนิ้วอื่นที่ยาวที่สุดสำหรับบางคน) ผ่านอกไปยังปลายนิ้วกลางของแขนอีกข้าง แต่เนื่องจากระยะวาของแต่ละคนไม่เท่ากัน *พระราชบัญญัติมาตราชั่ง ตวง วัด พระพุทธศักราช ๒๔๖๖* จึงกำหนดให้ 1 วายาวเท่ากับ 2 เมตรเป็นต้นมา และใช้อักษรย่อว่า ว.  หน่วยวาใช้ประกอบกันเป็นหน่วยวัดพื้นที่คือ ตารางวา

ในบันทึกของลาลูแบร์ระบุว่า 1 วา สั้นกว่าตวซ (toise) ประมาณ 1 ปูส (pouce) หรือประมาณ 1.9 เมตร ในบันทึกของบาทหลวงฌ็อง-บาติสต์ ปาลกัว นิยามว่า วา เท่ากับ ฟาทอม (fathom) หรือเท่ากับ 1.829 เมตร ส่วนในสนธิสัญญาเบาว์ริงได้ระบุว่าชาวอังกฤษและคนในบังคับจะเช่าที่ดินและซื้อบ้าน จะต้องตั้งห่างจากกำแพงพระนคร 200 เส้น คือ 4 ไมล์ เมื่อแปลงจากเส้นเป็นวา (100 เส้นเท่ากับ 2,000 วา) 1 วา จะเท่ากับ 1.6 เมตร ในสนธิสัญญาไมตรีและพาณิชย์ ค.ศ. 1833 ระบุว่า 1 วา เท่ากับ 78 นิ้ว ในระบบอังกฤษหรืออเมริกัน หรือเท่ากับ 96 นิ้ว (หน่วยความยาวไทย) หรือเท่ากับ 1.981 เมตร

## หน่วยความยาว
1 วา มีค่าเท่ากับ
* 96 นิ้ว (ไทย)
* 8 คืบ
* 4 ศอก
* 2 เมตร
*  เส้น
*  โยชน์
ในทางกลับกัน
* 1 เส้น = 20 วา
* 1 โยชน์ = 8,000 วา

## สำนวนที่กล่าวถึง
* ลดราวาศอก - ผ่อนลง, ยอมอ่อนให้
* พอไปวัดไปวา, ไปวัดไปวาได้ - มีรูปร่างหน้าตาดีพออวดเขาได้

## อ้างอิง

หมวดหมู่:หน่วยความยาวไทย
คืบ

**คืบ** เป็นหน่วยวัดความยาวของไทย มีที่มาจากการเหยียดมือออกลงบนพื้นราบอย่างเต็มที่ หนึ่งคืบวัดจากปลายนิ้วโป้ง ไปถึงนิ้วนางหรือนิ้วก้อย  แต่เนื่องจากระยะคืบของแต่ละคนไม่เท่ากัน *พระราชบัญญัติมาตราชั่ง ตวง วัด พระพุทธศักราช ๒๔๖๖* จึงกำหนดให้ 1 คืบยาวเท่ากับ ¼ ของเมตร (0.25 เมตร) เป็นต้นมา และใช้อักษรย่อว่า ค. 

1 คืบ มีค่าเท่ากับ
* 12 นิ้ว (ไทย)
* 25 เซนติเมตร
* 0.25 เมตร
*  ศอก
* 4 กะโหลก
ในทางกลับกัน
* 1 ศอก = 2 คืบ
* 1 วา = 8 คืบ
* 1 เส้น = 160 คืบ
* 1 โยชน์ = 64,000 คืบ
* 4 กะโหลก = 1 คืบ

## เกรียก
**เกรียก** เป็นการวัดด้วยมือเช่นเดียวกับคืบ แต่วัดจากนิ้วโป้งไปถึงนิ้วชี้ ระยะเกรียกจึงสั้นกว่าคืบเล็กน้อย ไม่ใช้เป็นมาตราวัด และไม่มีการเทียบในพระราชบัญญัติมาตราชั่ง ตวง วัด 

## สำนวนที่กล่าวถึง
* ได้คืบจะเอาศอก - ต้องการจะได้มากกว่าที่ได้มาแล้ว
* คืบก็ทะเล ศอกก็ทะเล - เมื่อออกทะเลอย่าประมาท ทะเลล้วนมีอันตราย
* แค่คืบแค่เกรียก - เพียงระยะสั้น ๆ

## อ้างอิง

หมวดหมู่:หน่วยความยาวไทย
หมวดหมู่:หน่วยอังกฤษ
นิ้ว (หน่วยความยาวไทย)

**นิ้ว** เป็นหน่วยวัดความยาวของไทย ซึ่งมีความยาวแตกต่างจากหน่วยนิ้วของระบบอังกฤษ ใน*พระราชบัญญัติมาตราชั่ง ตวง วัด พระพุทธศักราช ๒๔๖๖* ไม่ได้กำหนดว่า 1 นิ้วไทย มีความยาวเท่าใดในระบบเมตริก แต่ได้กำหนดว่า 1 คืบยาวเท่ากับ 25 เซ็นติเมตร เมื่อมาตราวัดตามประเพณีของไทยได้กำหนดให้ 1 คืบแบ่งเป็น 12 นิ้ว ดังนั้น 1 นิ้วไทยจะมีความยาวประมาณ 2.083 เซ็นติเมตร 

หน่วยนิ้วที่ใช้กันอย่างแพร่หลายในไทยในปัจจุบันซึ่งปรากฏบนไม้บรรทัดหรือสายวัดที่มีขายตามท้องตลาด *ไม่ใช่*หน่วยนิ้วไทย หากแต่เป็นหน่วยนิ้วตามระบบอังกฤษ ซึ่งมีความยาวเท่ากับ 2.54 เซ็นติเมตร

## มาตราวัด
;1 นิ้วไทย มีค่าเท่ากับ
* 2.083 เซนติเมตร
* 4 กระเบียด
*  คืบ
*  ศอก

;ในทางกลับกัน
* 1 คืบ = 12 นิ้ว
* 1 ศอก = 24 นิ้ว
* 1 วา = 96 นิ้ว
* 1 เส้น = 1,920 นิ้ว
* 1 โยชน์ = 768,000 นิ้ว

## ดูเพิ่ม
* นิ้ว (หน่วยความยาวระบบอังกฤษ)

หมวดหมู่:หน่วยความยาวไทย
หมวดหมู่:หน่วยอังกฤษ

## อ้างอิง
นิ้ว

**นิ้ว** (อังกฤษ:finger) อาจหมายถึง ส่วนที่ยื้นออกมาจากมือ มีข้อต่อ ที่ปลายมีเล็บ 
* นิ้ว (อวัยวะ) อวัยวะในร่างกายของมนุษย์และสัตว์
* นิ้ว (หน่วยความยาวระบบอังกฤษ) หน่วยวัดความยาวในระบบอังกฤษ 
* นิ้ว (หน่วยความยาวไทย) หน่วยวัดความยาวของไทย
เส้น

**เส้น** เป็นหน่วยวัดความยาวของไทย กำหนดไว้ว่ามีความยาวเท่ากับ 20 วา แต่เนื่องจากหน่วยเส้นนี้วัดจากหน่วยวา และระยะวาของแต่ละคนไม่เท่ากัน ระยะเส้นจึงอาจคลาดเคลื่อนไปได้มาก *พระราชบัญญัติมาตราชั่ง ตวง วัด พระพุทธศักราช ๒๔๖๖* จึงกำหนดให้ 1 เส้นยาวเท่ากับ 40 เมตรเป็นต้นมา (ซึ่งยังคงเท่ากับ 20 วา) และใช้อักษรย่อว่า สน. 

1 เส้น มีค่าเท่ากับ
* 1,920 นิ้ว
* 160 คืบ
* 80 ศอก
* 20 วา
* 40 เมตร
ในทางกลับกัน
* 1 โยชน์ = 400 เส้น

## อ้างอิง

หมวดหมู่:หน่วยความยาวไทย
โยชน์

**โยชน์** เป็นหน่วยวัดความยาวของไทย มีระยะเท่ากับ 400 เส้น แต่เนื่องจาก 1 เส้นถูกกำหนดให้เท่ากับ 40 เมตรโดย *พระราชบัญญัติมาตราชั่ง ตวง วัด พระพุทธศักราช ๒๔๖๖*  ดังนั้นความยาว 1 โยชน์จึงมีระยะเทียบเท่ากับ 16,000 เมตร หรือ 16 กิโลเมตร

1 โยชน์ มีค่าเท่ากับ
* 4 คาวุต
*8 โกรศ
*400 เส้น
*16,000 ทัณฑะ
*32,000 ศอก
* 64,000 คืบ
* 640,000 นิ้ว (องคุลี)
* 2,560,000 กระเบียด
*5,120,000 หุน (อนุกระเบียด)
* 16,000 เมตร
*16 กิโลเมตร

## อ้างอิง

หมวดหมู่:หน่วยความยาวไทย
คณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์

**คณะศิลปศาสตร์** (Faculty of Liberal Arts) มหาวิทยาลัยเทคโนโลยีราชมงคลรัตนโกสินทร์

## ประวัติ
คณะศิลปศาสตร์ มหาวิทยาลัยลัยเทคโนโลยีราชมงคลรัตนโกสินทร์ เดิมก่อตั้งในนาม "**คณะศิลปศาสตร์**" สถาบันเทคโนโลยีราชมงคล ตาม พระราชบัญญัติสถาบันเทคโนโลยีราชมงคล พุทธศักราช 2518 สืบเนื่องจากสถาบันเทคโนโลยีราชมงคล มีการเปลี่ยนแปลงฐานะเป็น มหาวิทยาลัยเทคโนโลยีราชมงคลรัตนโกสินทร์ พุทธศักราช 2548 จึงได้มีการเปลี่ยนแปลงโครงสร้างหน่วยงานภายในมหาวิทยาลัยเทคโนโลยีราชมงคลรัตนโกสินทร์ใหม่ **คณะศิลปศาสตร์ประยุกต์** เป็นหนึ่งใน 6 คณะแรก ตามโครงสร้างใหม่ของมหาวิทยาลัยเทคโนโลยีราชมงคลรัตนโกสินทร์ ตามพระราชบัญญัติมหาวิทยาลัยเทคโนโลยีราชมงคล พุทธศักราช 2548 และเปลี่ยนชื่อมาเป็นคณะศิลปศาสตร์ ปัจจุบันคณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์ แบ่งการศึกษาเป็น 4 สาขาวิชา ได้แก่
* 1 สาขาวิชาศึกษาทั่วไป
* 2 สาขาวิชาภาษาญี่ปุ่น
* 3 สาขาวิชาภาษาจีน
* 4 สาขาวิชาภาษาอังกฤษเพื่อการสื่อสารสากล

จัดการศึกษาหลักสูตรศิลปศาสตรบัณฑิต สาขาวิชาต่าง ๆ ได้แก่

* 1. สาขาวิชาภาษาญี่ปุ่น เปิดทำการสอนรุ่นแรกในปีการศึกษา 2545
* 2. สาขาวิชาภาษาจีน เปิดทำการสอนรุ่นแรกในปีการศึกษา 2545
* 3. สาขาวิชาภาษาอังกฤษเพื่อการสื่อสารสากล เปิดทำการสอนรุ่นแรกในปีการศึกษา 2548
* 4. สาขาวิชาภาษาไทยเพื่อธุรกิจ (หลักสูตรนานาชาติ) กำลังอยู่ในกระบวนการเปิดหลักสูตร

## หลักสูตร
คณะศิลปศาสตร์ จัดการเรียนการสอน "หลักสูตรศิลปศาสตรบัณฑิต" ในสาขาวิชาต่าง ๆ ดังนี้

## รายนามผู้บริหารคณะศิลปศาสตร์
### รายนามคณบดี

## ที่ตั้ง
สำนักงานคณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์ ตั้งอยู่ ณ พื้นที่บพิตรพิมุขจักรวรรดิ ถนนจักรวรรดิ เขตสัมพันธวงศ์ กรุงเทพมหานคร

## แหล่งข้อมูลอื่น
* วิทยาเขตบพิตรพิมุข จักรวรรดิ 

ศิลปศาสตร์
ราชมงคลรัตนโกสินทร์
เบียร์สด

**เบียร์สด** () เป็นเบียร์ที่จะไม่ผ่านกระบวนการฆ่าเชื้อระบบพาสเจอร์ไรซ์ คือเบียร์จากถังหมักจะไม่บรรจุใส่ขวดหรือกระป๋อง และเบียร์ชนิดนี้จะมีวันหมดอายุที่สั้นกว่าเบียร์ชนิดอื่นๆ

เบียร์สดมักจะผ่านการกรองและพาสเจอร์ไรซ์เพื่อให้ยีสต์หยุดการเติบโต

## อ้างอิง

หมวดหมู่:เบียร์
เซอร์ไวเวอร์ คุกไอส์แลนด์ส

**เซอร์ไวเวอร์ คุก ไอส์แลนด์** () เป็นฤดูกาลที่ 13 ของรายการเซอร์ไวเวอร์ และจัดการแข่งขันขึ้นที่ หมู่เกาะคุก ในมหาสมุทรแปซิฟิกตอนใต้ ในฤดูกาลนี้ทุกๆสัปดาห์ ผู้เข้าแข่งขันอย่างน้อย หนึ่งคนจะถูกส่งไปปล่อยเกาะอัปยศ บนเกาะมีเพียงไม้ขีด 1 กล่องและน้ำจืดที่ไม่สะอาด 1 ถังเท่านั้น แต่ที่สำคัญบนเกาะนี้มีเครื่องรางคุ้มกันที่ซ่อนอยู่ และสามารถนำไปใช้ในสภาเผ่าได้ โดยถ้าคนที่เก็บเครื่องรางนี้ได้มีคะแนนโหวตมากที่สุดสามารถใช้เครื่องรางนี้เพื่อให้คนที่มีคะแนนโหวตน้อยรองลงมาถูกโหวตออกแทน ซึ่งเป็นกติกาเดิมเหมือนฤดูกาลที่ผ่านมาคือ เซอร์ไวเวอร์ ปานามา รวมถึงฤดูกาลนี้เมื่อพิธีกรให้สิทธิ์ในการทำกบฏ ก็ได้มีสมาชิกทำการกบฏไปอยู่อีกเผ่าหนึ่งด้วย นอกจากนั้นครั้งนี้เป็นฤดูกาลแรกที่แบ่งเผ่าจากเชื้อชาติของผู้เข้าแข่งขัน ออกเป็น 4 เผ่า เผ่าละ 5 คน คือ ชาวอเมริกาผิวขาว (คอร์เคซอย) , ชาวอเมริกาเชื้อสายเอเชีย (ในฤดูกาลนี้ประกอบไปด้วย ฟิลิปปินส์ , เวียดนาม , เกาหลีใต้) , ชาวอเมริกาเชื้อสายลาติน (ฮิสแพนิค) , ชาวอเมริกันเชื้อสายแอฟริกัน รวมถึงเป็นฤดูกาลแรกที่สภาเผ่าครั้งสุดท้ายได้เปลี่ยนจาก 2 คนเป็น 3 คนอีกด้วย

ฤดูกาลนี้เป็นฤดูกาลที่สองที่ได้เพิ่ม **เครื่องรางภูมิคุ้มกันที่ซ่อนไว้** ซึ่งสามารถใช้ได้อย่างปลอดภัยเมื่อพิธีกรอ่านผลโหวตจบแล้วจึงค่อยสามารถเอาเครื่องรางออกมาใช้ได้จึงไม่มีการที่จะถูกโหวตออกโดยที่เสียเครื่องรางไปอย่างเปล่าประโยชน์

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 15 กันยายน พ.ศ. 2549 เวลา 13:00 น. ตามเวลาประเทศไทย

## รายละเอียดของฤดูกาล
* เผ่า :
: ราโรทองกา (ราโร) สีประจำเผ่า สีน้ำเงิน (อเมริกัน-ผิวขาว)
: ปูกา ปูก้า (ปูกา) สีประจำเผ่า สีเขียว (เอเชียน-อเมริกัน)
: ไอทูทากิ (ไอทู) สีประจำเผ่า สีแดง (ลาติน-อเมริกัน)
: มานิฮิกิ (ฮิกิ) สีประจำเผ่า เหลือง (แอฟริกัน-อเมริกัน)
: ไอทูทองกา สีประจำเผ่า สีดำ
***ตุ๊กตาสิทธิคุ้มกัน** : รูปปั้นไม้แกะสลักแยกเป็น 3 ส่วนได้
***สร้อยสิทธิคุ้มกัน** : เปลือกหอยร้อยเป็นสร้อย
***คบเพลิง** : คบเพลิงโลหะ
***อุปกรณ์ดับไฟ** : กะลามะพร้าวมีด้ามจับเป็นไม้
***สภาเผ่า** : จัดในซากเรือร้าง

## ผู้เข้าแข่งขัน

## การแข่งขัน

## การโหวต



 หลังจากที่เผ่า ราโรทองกา แพ้สิทธิ์ภูมิคุ้มกันแล้วการโหวตคนออกที่สภาเผ่าครั้งนี้ เมื่อโหวตออกไป 1 คนแล้วเผ่าได้รับแจ้งว่าจะต้องโหวตออกอีก 1 คนทันทีโดยไม่มีการเจรจาใดๆ ทั้งสิ้น 
 ผลโหวตเสมอกันระหว่าง เบ็คกี้ กับ ซันดรา ทั้งในรอบที่ 1 และรอบที่ 2 ทำให้ต้องมีการแข่งขันจุดไฟและซันดร้าที่จุดไฟไม่ได้เลยจึงต้องเป็นผู้จากไป 


## ดูเพิ่ม

ซเซอร์ไวเวอร์
เซอร์ไวเวอร์
เซอร์ไวเวอร์
ศูนย์พุทธศาสนศึกษา มหาวิทยาลัยออกซฟอร์ด

**ศูนย์พุทธศาสน์ศึกษา มหาวิทยาลัยออกซฟอร์ด** เป็นศูนย์ที่ก่อตั้งโดย ศ.ดร.ริชาร์ด กอมบริช ศาสตราจารย์โบเดนทางสันสกฤต แห่งมหาวิทยาลัยออกซฟอร์ด  ท่านศ.ดร.ริชาร์ด กอมบริช และเพื่อนร่วมงานซึ่งพยายามก่อตั้งศูนย์พุทธศาสน์ศึกษา คือ นายเจฟรี แบมฟอร์ด ได้เดินทางมายังประเทศไทย ในฐานะพระอาคันตุกะของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในเวลาเดียวกัน ก็ได้พยายามหาทุนเพื่อก่อตั้งตำแหน่งผู้เชี่ยวชาญภาษาบาลีและพระพุทธศาสนา นิกายเถรวาท ให้ศูนย์พุทธศาสน์ศึกษาที่กำลังจะก่อตั้งขึ้นใหม่ด้วย  

ปัจจุบัน พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระบรมราชานุญาตให้ศูนย์พุทธศาสน์ศึกษาได้ใช้พระปรมาภิไธยในการตั้งตำแหน่งผู้ชำนาญทางภาษาบาลีและพระพุทธศาสนาประจำศูนย์พุทธศาสน์ศึกษาด้วย  ตำแหน่งที่ว่านั้น ก็คือ "**King Rama IX Lecturership in Pali and Buddhist Studies**" ขณะนี้ รัฐบาลไทยกำลังศึกษาข้อมูลเพื่อสนับสนุนการเงินแก่ศูนย์ดังกล่าวนี้อยู่ 

หมวดหมู่:มหาวิทยาลัยออกซฟอร์ด
หม้อน้ำลายวิจิตร

thumb|150px|ตราประจำจังหวัดนนทบุรี แสดงภาพหม้อน้ำลายวิจิตร
**หม้อน้ำลายวิจิตร** เป็นหม้อน้ำที่มีชื่อเสียงของจังหวัดนนทบุรี นิยมทำกันที่เกาะเกร็ด อ.ปากเกร็ด โดยมีพิพิธภัณฑ์อยู่ที่หอไทยนิทัศน์ ในวัดปรมัยยิกาวาส และบ้านย่าปรุง บนเกาะเกร็ด อำเภอปากเกร็ด จังหวัดนนทบุรี

## ส่วนประกอบ
หม้อน้ำลายวิจิตรของจังหวัดนนทบุรีจะแตกต่างไปจากเครื่องปั้นดินเผาของที่อื่นๆ โดยมีส่วนประกอบดังนี้
# **ส่วนฝาปิด** เป็นดินเผาแกะสลักอย่างสวยงาม เป็นเหมือนทรงกรวยครอบปากหม้อ
# **ส่วนตัวหม้อ** เป็นหม้อดินเผาที่ผ่านการแกะสลักอย่างปราณีต 
# **ส่วนฐาน** เป็นส่วนที่แตกต่างจากเครื่องปั้นดินเผาของที่อื่น คือจะมีฐานของหม้อตั้งไว้กับพื้นอีกทีหนึ่ง

หมวดหมู่:วัฒนธรรมของจังหวัดนนทบุรี
หมวดหมู่:งานศิลปกรรม
หมวดหมู่:โอทอป
หมวดหมู่:ทัศนศิลป์
หมวดหมู่:อำเภอปากเกร็ด
พลูโต

**พลูโต** อาจหมายถึง
* ดาวพลูโต ดาวเคราะห์แคระ
* เทพพลูโต เทพแห่งโลกแห่งความตายในตำนานเทพปกรณัมกรีก
* พลูโต (ตัวละครการ์ตูน) สุนัขในการ์ตูนเรื่องมิกกี้เมาส์
* ตามล่านักฆ่าแอนดรอยด์ การ์ตูนญี่ปุ่น
ดาวเคราะห์แคระ

**ดาวเคราะห์แคระ** เป็นดาวชนิดหนึ่ง มีลักษณะคล้ายดาวเคราะห์ ตามการจำแนกชนิดดาวเคราะห์ที่เสนอโดยสหพันธ์ดาราศาสตร์สากล (International Astronomical Union : IAU) เมื่อวันที่ 24 สิงหาคม 2006

## นิยามของดาวเคราะห์แคระ

* อยู่ในวงโคจรรอบดาวฤกษ์ แต่ตัวมันเองไม่ใช่ดาวฤกษ์
* มีมวลพอเพียงที่จะมีแรงโน้มถ่วงของตัวเอง เพื่อเอาชนะแรง rigid body forces ทำให้รูปทรงมีสมดุลไฮโดรสแตติก (เกือบเป็นทรงกลมสมบูรณ์)
* ไม่สามารถควบคุมแรงดึงดูดและวงโคจรของสิ่งต่าง ๆ ที่อยู่รอบวงโคจรของมัน
* ไม่ใช่ดวงจันทร์บริวาร

นิยามได้เสนอขึ้นเมื่อวันที่ 24 สิงหาคม 2006 ที่ประชุมสหพันธ์ดาราศาสตร์สากล ที่กรุงปราก สาธารณรัฐเช็ก ทำให้ดาวพลูโตกลายเป็นดาวเคราะห์แคระ หลังจากเคยยอมรับว่าเป็นดาวเคราะห์ดวงหนึ่งในระบบสุริยะ ทั้งนี้เพราะไม่สามารถควบคุมแรงดึงดูดและวงโคจรของสิ่งต่าง ๆ ที่อยู่รอบวงโคจรของมันได้


ไฟล์:TheTransneptunians 73AU.svg|ภาพแสดงวัตถุพ้นดาวเนปจูน


## อ้างอิง

* NPR: Dwarf Planets May Finally Get Respect (David Kestenbaum)
* SPACE.com: Q&A: The IAU's Proposed Planet Definition 16 August 2006 2:00 am ET
* BBC News: Q&A New planets proposal Wednesday, 16 August 2006, 13:36 GMT 14:36 UK

## ดูเพิ่ม
* ดาวพลูโต

หมวดหมู่:ดาวเคราะห์แคระ
หมวดหมู่:วัตถุพ้นดาวเนปจูน
คลองสมเด็จเจ้าพระยา

[thumb|[วัดพิชยญาติการามวรวิหารริมคลองสมเด็จเจ้าพระยา]]
**คลองสมเด็จเจ้าพระยา** หรืออาจเรียกในชื่อต่าง ๆ ว่า **คลองสานสมเด็จ** หรือบางทีก็เรียก **คลองลัดวัดอนงค์** เป็นคลองที่แยกออกจากฝั่งซ้ายของคลองสานในเขตคลองสาน ขุดผ่านบริเวณบ้านของสมเด็จเจ้าพระยา 3 ท่านคือ สมเด็จเจ้าพระยาบรมมหาประยูรวงศ์ (ดิศ บุนนาค) สมเด็จเจ้าพระยาบรมมหาพิไชยญาติ (ทัต บุนนาค) และสมเด็จเจ้าพระยาบรมมหาศรีสุริยวงศ์ (ช่วง บุนนาค) (เดิมยังมีชื่อเรียกว่า "คลองสามพระยา") เพื่อใช้ในการสัญจรทางน้ำ ลำคลองเลียบไปกับถนนสมเด็จเจ้าพระยาในปัจจุบัน ผ่านหน้าวัดพิชยญาติการามวรวิหาร ลอดผ่านถนนประชาธิปกเข้าพื้นที่เขตธนบุรี ผ่านข้างมหาวิทยาลัยราชภัฏธนบุรีและมหาวิทยาลัยราชภัฏบ้านสมเด็จเจ้าพระยา ไปบรรจบคลองบางไส้ไก่ซึ่งจะไปทะลุออกคลองบางกอกใหญ่ (บางหลวง) ในบริเวณใกล้ ๆ กัน คลองสมเด็จเจ้าพระยามีความยาว 2.5 กิโลเมตร กว้าง 4–11 เมตร ลึกเฉลี่ย 0.6 เมตร 

คลองสมเด็จเจ้าพระยา (ร่วมกับคลองสานช่วงต้น) เป็นคลองที่คณะรัฐมนตรีมีมติไว้เมื่อ พ.ศ. 2510 ให้อนุรักษ์ไว้ สถานที่สำคัญริมฝั่งคลองสมเด็จเจ้าพระยา ได้แก่ ป้อมปัจจามิตร โรงพยาบาลสมเด็จเจ้าพระยา และวัดพิชยญาติการามวรวิหาร เป็นต้น

## การตั้งชุมชนริมคลอง
คลองสานเป็นคลองขุดสมัยโบราณ เมื่อมีการขุดลัดคลองบางกอกในสมัยสมเด็จพระไชยราชาธิราช ย่านคลองสานได้กลายเป็นที่พักอาศัยและจุดพักเรือที่สำคัญ รวมถึงเป็นแหล่งที่ตั้งโกดังสินค้าของพ่อค้าเรือสำเภาโดยเฉพาะชนชาติจีนมากกว่าชนชาติอื่น นอกจากนี้บริเวณนี้ยังเป็นแหล่งเกษตรกรรมในการทำเรือกสวนเพื่อส่งสินค้าเกษตรให้กับบางกอก

ปลายสมัยกรุงธนบุรีจนถึงสมัยรัตนโกสินทร์ บริเวณนี้เป็นบ้านเรือนของขุนนางโดยเฉพาะตระกูลบุนนาคที่ย้ายมาในสมัยรัชกาลที่ 2 ที่เรียกว่า *บ้านสมเด็จ* ซึ่งก่อนย้ายมาบริเวณนี้เป็นสวนกาแฟ

เมื่อสมเด็จเจ้าพระยาบรมมหาศรีสุริยวงศ์ (ช่วง บุนนาค) ได้ต่อเรือกำปั่นจักรข้างขึ้นลำหนึ่ง ชื่อ "อรรคราชบรรยง" โรงต่อเรืออยู่ตรงข้ามกับหน้าวัดพิชยญาติการาม สมเด็จเจ้าพระยาฯ ให้ขุดคลองสานเดิมขยายให้กว้างและลึกเพื่อจะนำเรือลงน้ำออกแม่น้ำเจ้าพระยา

## อ้างอิง

## แหล่งข้อมูลอื่น
* แผนที่กรุงเทพมหานคร  โดย 

สมเด็จเจ้าพระยา
หมวดหมู่:โบราณสถานในกรุงเทพมหานคร
คลองสามวา

**คลองสามวา** เป็นคลองซึ่งเชื่อมระหว่างคลองหกวาสายล่างกับคลองแสนแสบ เริ่มต้นจากฝั่งตรงข้ามปากคลองหกที่สี่แยกวัดประชุมราษฎร์ในพื้นที่อำเภอลำลูกกา จังหวัดปทุมธานี จากนั้นไหลไปทางทิศใต้และทิศตะวันออกเฉียงใต้เมื่อผ่านหลังหมู่บ้านเดอะแพลนท์ วงแหวน-ลำลูกกา จากนั้นไหลไปทางทิศใต้อีกครั้งเข้าสู่กรุงเทพมหานคร ผ่านเขตคลองสามวา และไปบรรจบคลองแสนแสบที่สี่แยกตลาดมีนบุรี (ตลาดเก่า) ตรงข้ามกับปากคลองสองต้นนุ่น ในพื้นที่เขตมีนบุรี มีคลองซอยหลักแปดคลองแบ่งเป็นสองฟาก คือ คลองหนึ่งตะวันตก คลองหนึ่งตะวันออก คลองสองตะวันตก คลองสองตะวันออก คลองสามตะวันตก คลองสามตะวันออก คลองสี่ตะวันตก และคลองสี่ตะวันออก

## ประวัติ
คลองสามวาอาจมีชื่อตั้งจากลักษณะความกว้างคลอง โดยในสมัยพระบาทสมเด็จพระจุลจอมเกล้าเจ้าอยู่หัว เมื่อ ร.ศ. 110 (พ.ศ. 2434) ตามกฎหมายได้กำหนดคลอง 3 ขนาด คือ ขนาดแรก กว้างตั้งแต่สามวาลงมา เป็นคลองขนาดเล็กสุด ขนาดที่สอง กว้างตั้งแต่สี่ถึงหกวา เป็นคลองขนาดกลาง และขนาดที่สาม กว้างตั้งแต่เจ็ดวาขึ้นไป เป็นคลองขนาดใหญ่ คลองที่ขุดใหม่และยังไม่ได้รับพระราชทานชื่อ จึงเรียกชื่อคลองตามขนาดความกว้างของคลองตามที่ได้ขอพระราชทานว่า "คลองสามวา"

จากพระราชนิพนธ์ หนังสือเสด็จประพาสต้นในการเสด็จประพาสเมืองมีนบุรี เมื่อ พ.ศ. 2451 มีความว่า "ลงเรือไปดูคลองสามวา คลองสามวานี้เป็นของกรมภูธเรศขุด แต่เดี๋ยวนี้ใหญ่กว่าสามวามาก ขุดก่อนบริษัทขุดคลองเหนือขึ้นไปจดคลองหกวาสายใต้" จากข้อความดังกล่าวจึงทำให้เข้าใจได้ว่า พระเจ้าบรมวงศ์เธอ กรมหมื่นภูธเรศธำรงศักดิ์เป็นผู้ขุดคลองนี้ บางแหล่งข้อมูลระบุว่าขุดเมื่อ พ.ศ. 2409 แรกขุดลึก 6 ศอก กว้าง 3 วา

เขตคลองสามวาแต่เดิมอยู่ในเขตมีนบุรี ต่อมาประกาศแยกเขตใหม่เมื่อ พ.ศ. 2540 เรียกว่า "เขตคลองสามวา" ตามชื่อคลองนี้

## อ้างอิง

## แหล่งข้อมูลอื่น
* แผนที่กรุงเทพมหานคร  โดย 

สามวา
สามวา
สามวา
หนองแขม

**หนองแขม** อาจหมายถึง
* เขตหนองแขม กรุงเทพมหานคร
* แขวงหนองแขม เขตหนองแขม กรุงเทพมหานคร
* ตำบลหนองแขม อำเภอพรหมพิราม จังหวัดพิษณุโลก
* ตำบลหนองแขม อำเภอโคกสำโรง จังหวัดลพบุรี
* ตำบลหนองแขม อำเภอหนองแค จังหวัดสระบุรี
ดินแดง

**ดินแดง** อาจหมายถึง
*เขตดินแดง กรุงเทพมหานคร หนึ่งในห้าสิบเขตของกรุงเทพมหานคร
*แขวงดินแดง แขวงหนึ่งในเขตดินแดง กรุงเทพมหานคร
*ตำบลดินแดง อำเภอลำทับ จังหวัดกระบี่
*ตำบลดินแดง อำเภอไพรบึง จังหวัดศรีสะเกษ
สิ่งพิมพ์รายคาบ

**สิ่งพิมพ์รายคาบ** หมายถึง สิ่งพิมพ์เย็บเล่มที่มีกำหนดออกระบุไว้แน่นอนและต่อเนื่อง มีกำหนดระยะเวลาออกไว้แน่นอนและสม่ำเสมอ เช่น ทุก 1 เดือน (รายเดือน) ทุก 15 วัน (รายปักษ์) ทุก 7 วัน (รายสัปดาห์) เนื้อหาในเล่มประกอบไปด้วยบทความต่าง ๆ เรื่องราวที่ทันสมัย ทันต่อเหตุการณ์ บางเรื่องจบในฉบับแต่บางเรื่องลงต่อเนื่องกันไปหลายฉบับ เนื้อเรื่องภายในเล่มอาจจะจำกัดขอบเขตตามแขนงวิชาใดวิชาหนึ่ง หรืออาจจะเป็นเรื่องทั่ว ๆ ไปแตกต่างกันตามวัตถุประสงค์ของผู้จัดทำ

## ประเภทของสิ่งพิมพ์รายคาบ
* วารสารวิชาการ หมายถึงสิ่งพิมพ์รายคาบที่ตีพิมพ์เป็นระยะอย่างสมำเสมอและจะต้องผ่านการตรวจคุณภาพบทความโดยผู้รู้ในสาขาวิชานั้น ๆ หรือที่เรียกวารสารประเภทนี้เป็นการเฉพาะว่า วารสารผ่านการทบทวนโดยผู้รู้เท่ากัน (peer-reviewed periodical) วารสารวิชาการเป็นเวทีสำหรับการแนะนำและนำเสนอผลงานค้นคว้าวิจัยใหม่หรือความเห็นทางวิชาการใหม่ ๆ
* นิตยสาร คือสิ่งพิมพ์รายคาบที่ออกเป็นระยะสำหรับผู้อ่านทั่วไป มีเนื้อหาหลากหลาย มุ่งทั้งให้ความรู้และความบันเทิง ความรู้มักเป็นไปในลักษณะที่ให้ความรอบรู้ โดยทั่วไปหารายได้จากการโฆษณาและวางขายทั่วไป ผู้อ่านสามารถบอกรับเป็นสมาชิกได้
* นิตยสารวิชาชีพ ได้แก่ สิ่งพิมพ์รายคาบที่ออกโดยกลุ่มวิชาชีพต่าง ๆ ประกอบด้วยบทความทางวิชาการที่ไม่ผ่านการทบทวนโดยผู้รู้เท่ากัน ปกิณกะคดีและความรู้ในวิชาชีพสำหรับบุคคลทั่วไป ปกติวางจำหน่ายทั่วไปและมีรายได้จากการโฆษณา
* นิตยสารข่าวเชิงวิจารณ์ หมายถึงสิ่งพิมพ์รายคาบที่เสนอบทความและบทวิจารณ์ วิเคราะห์ข่าว สรุปข่าวทางด้านต่าง ๆ เช่น การเมือง เศรษฐกิจ เนื้อหาส่วนใหญ่ค่อนข้างหนัก เช่น มติชนสุดสัปดาห์ สยามรัฐสัปดาห์วิจารณ์ เป็นต้น
* หนังสือพิมพ์รายวัน ที่เน้นข่าวและข้อมูลข่าวสารทั่วไป ปกติจะพิมพ์ด้วยกระดาษราคาถูก หนังสือพิมพ์รวมรวมข่าวฉบับแรกของโลก ชื่อ *Relation aller Fürnemmen und gedenckwürdigen Historien* หรือ "รวมข่าวสำคัญและน่าจดจำ" โดย "โยฮานน์ คาโรลัส" (Johann Carolus) ตีพิมพ์ในเยอรมนีเมื่อ พ.ศ. 2148 (สมัยพระนเรศวร)

นิตยสาร หนังสือพิมพ์รายวันและนิตยสารรายสัปดาห์นับเป็นส่วนประกอบหลักของ สิ่งพิมพ์รายคาบ

## ดูเพิ่ม
* หมวดหมู่บทความเกี่ยวกับการแบ่งประเภทหลักและประเภทย่อยสื่อสิ่งพิมพ์ ในบทความหลักวิกิภาษาอังกฤษ 

หมวดหมู่:หนังสือ
ซีโฟร์

200px|thumb|การเตรียมระเบิดซีโฟร์<br>(ลักษณะคล้ายแท่งเหลี่ยมพลาสติก)

**ซีโฟร์** (C-4 ย่อมาจาก Composition C-4) เป็นระเบิดพลาสติกชนิดหนึ่งที่ใช้ในทางทหาร 

ส่วนประกอบหลักของซีโฟร์คือ อาร์ดีเอกซ์ (RDX : Research Development Explosive) ประมาณ 91% ของน้ำหนัก  มีอัตราการเร็วในการระเบิดประมาณ 26,400 ฟุตต่อวินาที ซึ่งเร็วกว่าไดนาไมต์ 7,400 ฟุตต่อวินาที

ซีโฟร์ เป็นผลพวงจากการพัฒนาระเบิดในทศวรรษ 1960 จากระเบิดสมัยสงครามโลกครั้งที่ 2 ของอังกฤษ ที่เรียกขื่อว่า โนเบล 808 (Nobel 808) ระเบิดในกลุ่มนี้ยังมี C2 และ C3 ซึ่งแต่ละชนิดมีส่วนประกอบอาร์ดีเอกซ์ในปริมาณต่าง ๆ กัน

## อ้างอิง

* HowStuffWorks article
* Student Handout (.doc) 

หมวดหมู่:วัตถุระเบิด
พระโขนง

**พระโขนง** อาจหมายถึง

## การปกครอง
* เขตพระโขนง กรุงเทพมหานคร
** แขวงพระโขนงใต้ เขตพระโขนง
* แขวงพระโขนง เขตคลองเตย กรุงเทพมหานคร
* แขวงพระโขนงเหนือ เขตวัฒนา กรุงเทพมหานคร

## สถานที่
* ย่านพระโขนง ย่านหนึ่งบนถนนสุขุมวิท กรุงเทพมหานคร
** สถานีพระโขนง สถานีหนึ่งในระบบรถไฟฟ้าบีทีเอส สายสุขุมวิท
** แยกพระโขนง จุดตัดระหว่างถนนพระรามที่ 4 กับถนนสุขุมวิท และถนนสุขุมวิท 71 กับถนนสุขุมวิท
** สะพานพระโขนง
** ตลาดพระโขนง
* คลองพระโขนง คลองเชื่อมระหว่างแม่น้ำเจ้าพระยากับคลองประเวศบุรีรมย์
* โรงเรียนพระโขนงพิทยาลัย

## อื่น ๆ
* แม่นากพระโขนง
* แม่นาคพระโขนง เดอะมิวสิคัล ละครเวที
* พี่มาก..พระโขนง ภาพยนตร์
โกรูนาเช็ก

**โกรูนา** () เป็นสกุลเงินของประเทศเช็กเกีย อักษรย่อตามรหัส ISO 4217 คือ CZK

1 โกรูนาประกอบด้วย 100 ฮาแลช เหรียญประกอบด้วยเหรียญ 50 ฮาแลช, 1, 2, 5, 10, 20 และ 50 โกรูนา (สำหรับ 20 โกรูนา นิยมใช้เหรียญมากกว่า และสำหรับ 50 โกรูนา นิยมใช้ธนบัตรมากกว่า) ธนบัตรประกอบด้วยธนบัตร 20, 50, 100, 200, 500, 1000, 2000 และ 5000 โกรูนา

## อัตราแลกเปลี่ยน
ในวันที่ 1 กันยายน 2553 อัตราแลกเปลี่ยนคือ
* 1 บาท = 28.5267 โกรูนา
* 1 ดอลลาร์สหรัฐ = 22.5684 โกรูนา
* 1 ปอนด์สเตอร์ลิง = 41.7997 โกรูนา
## แหล่งข้อมูลอื่น
* Czech banknotes  ธนาคารแห่งเช็กเกีย
* Czech coins  ธนาคารแห่งเช็กเกีย

หมวดหมู่:สกุลเงิน
บุรญุลอะร็อบ

**บุรญุลอะร็อบ** (; ) เป็นโรงแรมที่หรูหราในนครรัฐดูไบ ประเทศสหรัฐอาหรับเอมิเรตส์ มีความสูง 321 เมตร หรือ 1,050 ฟุต และเป็นโรงแรมที่สูงที่สุดอันดับที่ 4 ของโลก และมีความสูงเป็นอันดับที่ 57 ของโลก ตึกบุรญุลอะร็อบ ตั้งอยู่บนเกาะเทียมที่ถูกถมขึ้นห่างจากชายฝั่งจูไมราบีช 280 เมตร และเชื่อมต่อด้วยสะพานที่มีลักษณะโค้ง ตึกบุรญุลอะร็อบ มีลักษณะโครงสร้างการออกแบบเพื่อเป็นสัญลักษณ์ของเมืองดูไบและตัวอาคารเลียนแบบมาจากใบของเรือใบ

## การก่อสร้าง
การก่อสร้างของตึกบุรญุลอะร็อบเริ่มต้นก่อสร้างใน พ.ศ. 2537 (ค.ศ. 1994) แล้วเสร็จและเริ่มเปิดใช้งานครั้งแรกเมื่อวันที่ 1 ธันวาคม พ.ศ. 2542 ได้รับการออกแบบให้เหมือนกับใบเรือของเรือใบแบบชาวอาหรับซึ่งตัวตึกมีเสา 2 เสาแยกออกมาเป็นรูปตัววีในขณะที่ช่องว่างระหว่างตัววีส่วนหนึ่งก็ปิดให้เป็นห้องใหญ่ และแบ่งออกเป็นชั้น โดยทางสถาปนิกได้กล่าวว่า “สิ่งก่อสร้างนี้จะเป็นสัญลักษณ์ของดูไบซึ่งก็เหมือนกับโรงอุปรากรซิดนีย์ที่เป็นสัญลักษณ์ของนครซิดนีย์ หรือหอไอเฟลที่เป็นสัญลักษณ์ของนครปารีสและมันก็ต้องการที่จะกลายเป็นสัญลักษณ์ของประเทศเช่นกัน”

## ห้องพัก
ห้องในโรงแรมในบุรญุลอะร็อบมีลักษณะเป็นห้องสวีทคู่ 202 ห้อง โดยห้องที่เล็กสุดมีขนาด 169 ตร.ม. (1,819 ตร.ฟุต) และห้องใหญ่สุดมีขนาด 780 ตร.ม. (8,396 ตร.ฟุต) และได้ชื่อว่าเป็นหนึ่งในโรงแรมที่แพงที่สุดในโลก โดยราคาค่าที่พักอยู่เริ่มต้นที่ 1,000-15,000 ดอลลาร์สหรัฐต่อคืน และห้องที่แพงสุดจะอยู่ที่ราคา 28,000 ดอลลาร์สหรัฐต่อคืน

## อ้างอิง

## ดูเพิ่ม
* บุรจญ์เคาะลีฟะฮ์
* รายชื่อตึกที่สูงที่สุดในโลก
* รายชื่อโรงแรมที่สูงที่สุดในโลก

บูเร์จอัลอาหรับ
บูเร์จอัลอาหรับ
บูเร์จอัลอาหรับ
นะคีลทาวเวอร์

**นะคีลทาวเวอร์** (; ) เป็นโครงการตึกระฟ้าที่กำลังก่อสร้างในเมืองดูไบ สหรัฐอาหรับเอมิเรตส์ โดยจะเป็นส่วนหนึ่งในโครงการดูไบวอเตอร์ฟรอนต์ โดยคาดการว่าใน ค.ศ. 2026 ถ้าตึกนี้สร้างเสร็จจะมีความสูงที่สุดในโลก โดยมีความสูงกว่าอาเซอร์ไบจานทาวเวอร์ซึ่งสูง 1050 เมตร คาดการว่าใน ค.ศ. 2025 นะคีลทาวเวอร์มีความสูง 1,400 เมตร มีจำนวนชั้นทั้งหมด 280 ชั้น ค.ศ. 2004 นะคีลทาวเวอร์ได้ถูกเสนอในชื่อ "เดอะพินนาเคิล" และกำหนดการจะตั้งอยู่ที่เกาะต้นปาล์มจูเมราฮ์ แต่ได้ถูกย้ายมาตั้งอยู่ที่วอเตอร์ฟรอนต์แทน

มกราคม 2552 ในมีการประกาศว่าโครงการนี้ถูกระงับเนื่องจากปัญหาทางการเงิน อันเป็นผลมาจากการที่โครงการดูไบเวิลด์ มีหนี้ค้างชำระ รัฐบาลดูไบได้ประกาศยกเลิกการสร้างนะคีลทาวเวอร์ในธันวาคม 2552 

## อ้างอิง

หมวดหมู่:ตึกระฟ้าในดูไบ